<classify> Twiga Stars inaendelea na kambi Uwanja wa Karume, ambapo kwa mujibu wa kocha huyo, maandalizi yanaenda vizuri ili kupata kikosi bora ambacho kitabakiza ushindi nyumbani.Akizungumza na gazeti hili, Nasra alisema jambo la msingi kwa wachezaji kuelekea mchezo huo ni kuzingatia maelekezo yake na mbinu ambazo anawapa katika kuhakikisha ushindi unabaki.Tunawajua Zimbabwe ni wazuri, lakini hata sisi pia, hivyo mchezo utakuwa ni mzuri la muhimu ni kupambana na kushinda mchezo wa kwanza ili ule wa marudiano usitusumbue, alisema.Mchezo huo utakuwa ni mtihani wa kwanza kwake kama Kocha Mkuu akichukua mikoba iliyoachwa na Rogasian Kaijage aliyebwaga manyanga mapema mwezi uliopita.  <topic>: MICHEZO 